যশোরে পৃথক ঘটনায় ৩ গৃহবধূ আহত - loksamaj
যশোরে পৃথক ঘটনায় ৩ গৃহবধূ আহত
স্টাফ রিপোর্টার॥ যশোরে পৃথক ঘটনায় তিন গৃহবধূ আহত হয়েছেন। তাদের যশোর ২৫০ শয্যা হাসপাতালে ভর্তি করা হয়েছে। আহদের সূত্রে জানা গেছে, গতকাল সকাল ৯টার দিকে যশোর সদর উপজেলা কাসিমপুর গ্রামে রহিমা বেগম (২২) নামে এক গৃহবধূ আহত হয়েছেন। মাঠে ছাগল খাওয়ানো নিয়ে গোলযোগের জের ধরে একই গ্রামের আব্দুর হালিম নামে এক ব্যক্তি রহিমাকে বেদম প্রহার করলে তিনি আহত হন। রহিমা বেগম কাসিমপুরের আজগর আলীর স্ত্রী।
অপরদিকে, একই দিন বেলা ১১টার দিকে সদর উপজেলার ঘুরুলিয়া গ্রামের ইকবাল হোসেনের স্ত্রী সালমা বেগম (৫০) আহত হয়েছেন সাংসারিক গোলযোগের জের ধরে। এছাড়া স্বামীপরে লোকজনের মারপিটে আহত হয়েছেন খোঁজারহাট গ্রামের আব্দুস সামাদের স্ত্রী লাভলী বেগম (৩০)। সাংসারিক বিষয় নিয়ে পরিবারের লোকজন লাভলী বেগমকে মারপিট করলে তিনি আহত হন।
বরিশালে নৌকা ডুবে ৪ শিশু নিখোঁজ